Kedves Kányádi Sándor: KISKOVÁCS 


Gyerekek! FEKET 


Mollod.-e , te kizkovúcs, mit konoy a kalandot 


Hallod-e, te kiskovács, mit dohog a kalapács? 
Azt dohogja döndeleg, ekevasat élezek, 
mert a tavasz közeleg. 


Hazánk határain túl is élnek magyarul be- 
szélő felnőttek, gyerekek. Gyakran kapunk 
tőlük levelet. Nézzük, mit írtak Romániából 
az erdélyi, tordai óvodások: 


A mi hazánkban a 4—7 éves gyerekeket 
sólymoknak nevezik, és a pionírokkal (út- 
törőkkel) együtt sok érdekes foglalkozást ren- 
deznek. 

Ismerjük Magyarországot a televízióból, a 
rádió műsoraiból, képeslapokról és könyvekből. 
Büszkék és boldogok vagyunk, hogy Dörmögő 
és a bocsok, barátaik közé sorolnak bennün- 
ket. 

Szeretettel küldünk a Dörmögő olvasóinak 
rajzokat, éneket, mondókát. 


Csoportunk élenjáró sólymairól fényképet is küldünk: 


Bitai Kinga Kassai Lajos Vajda Zsuzsi Csép Attila Duló Mónika Róth Melinda 
Szeretettel, a tordai 3. számú óvoda sólymai és Kadácsi Annamária óvó néni" 


CSIGA-BIGA taliga, 

Nyújtsd ki szarvad, nem oda! 
Menj a mocsárra koma, 
Langyos víz a lakoma. 


A ko z4ha 
Vajda Zsuzsi 
I . rajza 


A Dunára hamarost, 

Vizet igyál zavarost, 

Kússzál rücskös törzsökre, 
Tárkonyt majszolj früstökre! 


Zsíros lmi 


melt 


Csép Zita 


. Sokan pótoltátok ügyesen a fürdőszoba hiányzó 
tárgyait. Szerencsés nyerteseink: 

.. Nagy Krisztina, Pomogács Hajnalka, Rideg András, 

" Szomor Emese, Budapest — Bayer Ildikó, Százha- 
lombatta — Benedek Judit, Törökszentmiklós — 
Dittrich Erika, Fehérvárcsurgó — Dulay Balázs, 
Vác — Gordos Judit, Szécsény — Hajek Dóra, 
Agárd — Horváth Judit, Kunmadaras — Konkoly 
Mihály, Jászboldogháza — Kossut Márti, Kocs — 
Lendvai Tamás, Pannonhalma — Machnitz Judit, 
Gyula — Pék Valéria és Rudolf, Tatabánya — 
Siska Ferike, Eger — Sváb Balázs, Székes c 
vár — Szabó Norbert, Győr — Szűcs László, Solt 
Török Tímea, Dorog — Zsinóros Andrea, Kapu- 
vár — Napközi Otthonos Óvoda piros csoportja, 
Budapest, Újhegyi sétány — Petőfi Sándor Álta- 
lános Iskola 1. osztálya, Balassagyarmat — Geor- 
gina úti Általános Iskola 2. c osztálya, Budapest. 


MARÉK VERONIKA: 


Karácsonyi a 


Karácsony tájékán mindig az ablakokat 
nézem: hol látok színes, fényes karácsony- 
fát? Tavaly is néztem az ablakokat és tavaly- 
előtt is. És most eszembe jutott a történet, 
a két karácsonyi ablakról. 

Az egyik ablakban nagy fa ragyogott. 
Ágai lehajoltak a sok-sok szaloncukor súlya 
alatt. A szobában vidám társaság gyűlt össze. 
Messziről jött rokonok lehettek, hiszen a 
karácsony a család ünnepe. A lakás tele volt 
bőröndökkel, kinyitható ágyakkal, gumi- 
matracokkal. Éppen véget ért az ajándé- 
kozás. Elfújták a gyertyákat, és zsibongó 
beszélgetés kezdődött. 

A sarokban három gyerek nézegette az 
ajándékokat: Kata, Jani és a kis Miki. Meg- 
vizsgálták a távirányítós autót. Felöltöz- 
tették az új babát. Az összerakós játékból 
házat, repülőgépet és autót készítettek. 
Belenéztek a könyvekbe is. Aztán elővet- 
ték a nagy társasjátékot. 

Kata böngészte a szabályokat, a másik 
kettő meg lerakta a táblát. Azaz — lerakta 
volna, de nem fért el. Tanácstalanul néztek 
körül. 

— Az asztal! Tegyük az asztalra! — java- 
solta Jani. 

— Hess innen, hess innen! — szólt rájuk a 
mama. — Nem látjátok, hogy terítek? Kez- 
dődik a vacsora. — S a fehér abrosz, mint 
egy nagy felhő, az asztalra borult. 


— Mi nem vagyunk éhesek! — mondta 
Miki. — Mi játszani szeretnénk! 
— Játsszatok a sarokban! — szólt oda 


egy nagynéni, és tányérokkal, evőeszközök- 
kel rakta tele az abroszt. 

A gyerekek újra leköltöztek a földre. 
A vendégsereg enni kezdett. Előkerült né- 
hány üveg bor is, és az asztalnál harsány ne- 
vetés tört ki, valahányszor Gábor bácsi be- 
fejezett egy-egy történetet. A gyerekek 
nem értették egymás szavát. Ha mama újabb 
tálakkal érkezett a konyha felől, mindig 
összébb kellett szorulni. Aztán leoltották a 
csillárt és bekapcsolták a televíziót. Most 
már látni sem lehetett semmit. 

Miki keseredett el a leghamarabb. 


— Hagyjuk abba! — mondta dühösen és 
összekavarta az egészet. 

— Ne hagyjuk abba, olyan jó! — izgult 
Jani. 

— Talán kint elférünk! — tűnődött Kata. 
— Gyertek! 

Kimentek a szobából. A kisszoba tele volt 
bőröndökkel. Az előszoba kicsi volt. A kony- 
ha —, a konyhába be se lehetett menni. 
Mama sietett el mellettük. § 

— Mit lábatlankodtok itt? Menjetek be 
a nagyokhoz! 

— Játszani szeretnénk —, mondta Miki, és 
magához szorította a nagy társasjátékot. 

— Most nem lehet játszani. Hozom a sül- 

tet. Erről jut eszembe: menjetek át Bíró 

nénihez, hívjátok át egy kicsit! Ne legyen 
egyedül karácsony este! 

A gyerekek kabátot vettek és sapkát húz- 
tak. Elindultak a lépcsőn. 

A másik ablak egy emelettel lejjebb volt. 
Öreg néni lakott mögötte, talán éppen Bíró 
néni. Ragyogtak az ablaktáblák, fehérlett 
az abrosz a sublóton. Egy cserépben kicsi 
karácsonyfa állt, ágain gyertyák, alma meg 
dió. Szinte érezni lehetett az alma és a süte- 
mény illatát. Mert sütemény volt az aszta- 
lon, meg egy üveg bor. 

Talán várt valakit Bíró néni? Nem, nem 
várt senkit. Fia, lánya messze lakott, s az 
idén nem vállalkozott a hosszú utazásra. 
Egyedül ünnepelt, életében először. 

Meggyújtotta a gyertyákat, a fa alá tette 
az ajándékokat, amiket a gyermekeitől ka- 
pott. Kicsit elszorult a szíve. Aztán nagyot 
sóhajtott, elővette a kötését és dolgozni 
kezdett. Gyertyafénynél. 

Ekkor szólalt meg a csengő. Ajtót nyitott. 

Három gyerek állt a folyosón. 

— A mama azt üzeni, hogy tessék hozzánk 
átjönni, mert most hozza be éppen a sül- 
tet. . . — hadarta Kata, aztán ámulva körül- 
nézett. Bíró néninél nem voltak vendégek, 
de nála is ünnep volt. Csend volt, és a szoba 
közepén egy asztal. Tágas, nagy asztal... 
Miki szólalt meg a leghamarább. 

— Bíró néni, nem játszhatnánk ítt? Ezzel 
az új társasjátékkal! Otthon nem férünk el. 

— És Bíró néni lehetne a negyedik! Úgyis 
csak négyesben az igazi! — tette hozzá Ka- 
ti. 


! — könyörgött Jani. 
Bíró néni szabadkozott. 

— Hiszen én nem is tudok játszani! 

— Mi sem, mi sem! — kiáltották a gyere- 
kek. — Csak most tanuljuk. 

Bíró néni észre sem vette, és már a sub- 
lótra került a bor meg a sütemény. Körül- 
ülték az asztalt, szétrakták a játékot. Lassan 
belemelegedtek, s egyre izgalmasabb lett a 
játék. Az óramutatók forogtak, forogtak 
körbe-körbe. 

A másik, fenti ablakban újra meggyújtot- 
ták a csillárokat. Véget ért a televízióműsor. 
A gondos háziasszony feketekávéval élén- 
kítette fel az elpilledt vendégeket. Újra 
kezdődött a beszélgetés, a nevetés. 


Ám éjfél felé már a feketekávé sem tudta 
ébren tartani az ünneplőket. Néhányan el- 
szállingóztak, a többiek pedig lefekvéshez ké- 
szülődtek. Mama bosszankodva nézett körül. 

— Hova lettek ezek a gyerekek? Csak 
nem bújtak el? 

Kinézett a konyhába, a kisszobába. Üres 
tepsik és félig nyitott bőröndök hevertek 
szanaszéjjel. A mama a fejéhez kapott. 

— Uristen, megszöktek! 

— Ugyan már! — nyugtatta meg Gábor 
bácsi. — Dehogy szöktek meg! Biztosan 
szomszédolnak valahol. 

— Igen, igen, én küldtem át őket Bíró 
néniért —, jutott mama eszébe. — Szaladok 
értük! 

Leszaladt a lépcsőn és becsengetett az 
ajtón. Bentről nagy nevetés harsant, és 
Bíró néni fürgén az ajtóhoz sietett. 

— Én nyertem! — kiáltotta vissza a gye- 
rekeknek, aztán csodálkozva nézett ma- 
mára. 

— Elnézést kérek, kedves Bíró néni, ne 
haragudjon rám, ezek a haszontalanok itt- 
ragadtak, pedig csak egy üzenettel küldtem 
le őket. 

— Nincs semmi baj. Köszönöm szépen a 
kedves meghívást, de olyan jól szórakoz- 
tunk. . . Éppen vége van a játéknak. 

A gyerekek összerakták a nagy társas- 
játékot. Elköszöntek Bíró nénitől. Miki át- 
ölelte Bíró nénit és a fülébe súgta: 

— Mondok egy titkot! 

— Halljam. 

— Ez volt a világ legjobb karácsonya! 

A mama rászólt: — Igyekezz, fiacskám! 
Késő van. Bíró néni, kérem, ne haragudjon. 
Tudja, sok volt a vendégem —, mentegető- 
zött még egyszer, és felmentek a sötét lép- 
csőházban. 

— Hogy haragudnék? — gondolta Bíró 
néni. — Éppen én haragudnék? Hiszen ma- 
gam sem hittem, hogy igazi karácsonyom 
.lesz. Most pedig alszom egy nagyot. 

Lassan leoltották a lámpákat. Az egész 
ház sötétbe borult. Minden ablak egyforma 
sötét lett. Mindenütt aludtak az embe- 
rek. 

Hát ez volt a két karácsonyi ablak tör- 
ténete. 


E sáenttöeűeűletrostitis PEG-GVLeELG-EPVeEGOPSSFgervedocLEEG-LeEseS0GEVO 


Vajon ki ismeri fel közületek erről a kot- 
táról azt a dalt, amelyet valamennyien tanul- 
tatok az óvodában? Valószínűleg nem sokan. 
Ha a szövegét is leírom (Ezüstszánkót hajt 
aszél hófehér határon, stb.), akkor elénekel- 
heti, aki ismeri, de hogyan tanulja meg az, 
aki sohasem hallotta? Zongorán vagy ha- 
rangjátékon könnyen kikereshetitek a han- 
gokat a következőképpen. 


jeletolelelelő 


Lerajzoltam és kiszíneztem a zongora, 
illetve a harangjáték hangjait. 

Tegyetek a zongora megfelelő fehér bil- 
lentyűire vagy a harangjáték fémlapjaira 
ilyen színű papírokat! Minden szín egy-egy 
hangot jelent. Leírom a kottát színekkel is, 
próbáljátok meg eljátszani! A felül össze- 
kötött hangokat csak rövid ideig halljuk; 
nyolcadoknak nevezik őket. A különálló 
hangokat, a negyedeket mégegyszer annyi 
ideig halljuk, mint a nyolcadokat. 

Ez a karácsonyi dal Kodály Zoltán szer- 
zeménye. Kodály, zenetanár és zeneszerző 
volt. Énekelni tanította az embereket: sok- 
sok dalt írt óvodásoknak, iskolásoknak és 
természetesen felnőtteknek is. Dalai közül 
bizonyára jónéhányat ismertek. Népdalo- 
kat is gyűjtött, amiket régebben a falun élő 
emberek találtak ki és énekelgettek. Ha 
Kodály Zoltán élne, most. lenne száz éves. 

Leírok egy olyan Kodály dalt is, amit csak 
kevesen ismerhettek, de érdemes lenne meg- 
tanulnotok. A szövegét Weöres Sándor Írta. 


Egi HAVA , hajnaLcrova szolt, 


ESET 
aegákh műjndenk najmugawr dalra kelni mar! 


(A ? jel szünetet, csöndet jelent, amely 
ugyanolyan hosszú ideig tart, mint a hang- 


jegy). 

7 — GRYLLUS VILMOS 


TORDON ÁKOS: 


Téli 


Tartson a tél sokáig: érjen a hó — bokáig! 
Igen, legalább odáig, s ne olvadjon el hamar! 
De hamar jöjjön a Mikulás, s hamar legyen s 
karácsony, mert nem szeretek sokat várni, " 

és olyan nehéz a karácsonyi gyertyagyújtást 
kiböjtölni, kivárni. A karácsonyest legyen 
hosszú, olyan hosszú, amilyennek én szabom, 
ezért inkább délben kelek fel, hogy sokáig 
szabadjon játszanom. A karácsonyi ajándékok, 
új játékok gondot senkinek se okozzanak, 

elég, ha csak azt teszik a karácsonyfám alá, 
amit én kérek, hiszen én tudom csak igazában, 
valójában, mire vágyom, mit kívánok, minek 
fogok örülni a legjobban. Például: fülmelegítőt, 
fürdőköpenyt, pizsamát, papucsot, fogmosó poharat 
ugyebár máskor is kaphatok? 

Es hogy én mit adok? Ez maradjon csak 

titok, meglepetés a legutolsó pillanatig! 

s most még a télre visszatérve: hagyják meg 
hófehérnek a havat, ne legyen belőle sózott latyak! 
Legyen fehér, akár a legfehérebb rajzlap! 

Legyen fehér az utca és a tér! Minden utca és tér! 
Az egész város! Ne csak a városon túl legyen a világ 
fehér! — Legfeljebb: autók helyett lovas szánok 
csilingeljenek, és akik nem szeretnek kutyagolni, 
üljenek mind szánra! Szánbuszok, szánvillamosok 
repüljenek a télben! Hóemberek álljanak minden sarkon! 
A mi sarkunkon állónak kölcsönadom a tavalyelőtti 
sálam, mert minden napra és minden éjre 

mindig mínusz öt fokot kérek, és nem akarom, 

hogy megfájduljon a torka a hidegben! 

Lám, ennyivel be is érem, ha ráadásul a legmérgesebb 
bácsi és néni sem szíd meg, ha a hógolyóm netán 

a kabátján csattan szét, és ha a tél 

egy kicsit hosszabb lesz a tavalyinál, 

persze, csak annyival, hogy kedvemre 
körbecsúszkálhassam a csissz-csussz téli világot. 


gs iyen szép ez a fenyő! — szólt a 
maci, amikor felállította a csodás fehérséget 
a szobában. — Minden ága csupa hó! Bizto- 
san örül majd Peti és Panni. 

A kis maci izgatottan várta a gyerekeket. 
Bebújt az ágy alá. 

— Innen majd jól látok és hallok mindent 
— gondolta. 

— Nini, egy vízcsepp! — csodálkozott a 
maci. — Hát te hogyan kerültél a padlóra? 

Rövid idő múlva kis patakocska folydogált 
az ágy alá. 

— Biztosan a gyerekek öntöttek ki egy 
pohár vizet —, nyugtatta meg magát maci. 

Nyílt az ajtó. 


— Jaj, mi történt? — hallotta a maci 
Panni rémült hangját. 
— Árvíz van a szobában! — kiáltott Peti. 


— Gyorsan hozom a vödröt. 

Sok időbe telt, amíg a gyermekek eltaka- 
rították a víztócsát. 

— Csak tudnám, mi okozta a vizet! — 
sóhajtott Peti. 

— Ugyan hagyd! — vigasztalta Panni. — 
Nézd, milyen gyönyörű a fenyőfánk! Sok 
csillogó-villogó dísz fér majd rá. 

— Lássunk munkához! 

Erre már a maci is előbújt az ágy alól. 

— Hoválett acsodás fehérség? — kérdezte 
szomorúan. 

— Hiszeni az előbb még hó díszítette a 
fát! 

Peti és Panni mosolyogva néztek a macira. 

— Azért a meglepetés így is sikerült! — 
simogatták meg a kis bocsot, 

Van egy ajtó. Meséltem már róla. 


szerinted mekkora lehet? 


Olyan NAGY" egy kapu? 


Vagy CSAK AKKORA , mint 
egy konyhaajtó? 


Ait gondolsz, miből kégzült? my 
fi 9 eg FÉMBÜL? 


Régen csinálták? Vagy mostanában? 
Hát a színe? 


e. bamno? zütd? prinos? 


Rajzold le, hogy milyennek képzeled, 
azután kopogtassunk be rajta: 


KOP- KOP-KOP! 


Az ajtó mögül azt kérdezik: 


úg KI KOPOG? 


ég — Döbrentey Ildikó —, felelem én, 


em rajzolom le, inkább te mondd meg: 


ÖSZES Ze E lee ea lötte —, feleled te. 


Az ajtó kinyílik, és mi belépünk 
a karácsonyi szobába. 


Egy nagy asztalt látok. Az asztal körül 


ott ülnek: a gyerekek, 
az édesanyák, az édesapák, 
a nagymamák, a nagypapák, 
a dédikék, 
a testvérek, 
az unokatestvérek, 
a barátok, 
az óvónénik, 
és még mások is: 
a Nyugdíjas Gőzmozdony, 
a Mesebeli Madár, 
k. Csorbóka tündér, 

Adám bátyó a Suttogó Erdőből, 
Márta néni a Mezítlábi Rétről, 
a Kóbor Macska, 

a Zöld Kavics, 
és itt van persze 


szakállas Levente Péter barátunk, 


meg Gryllus Vilmos, a muzsikus, 
és még mások is. 


I 


ever, egy asztal körül! b 
ehát miért? M E sz KAR AC 

REGI, RÉGI szokás, 


"hogy HArátsonY RSA KÉS 


— Gyertek, ünnepeljeteéjes 
velünk! 


És jut hely még nekünl 
a nagy asztalnál. 

Hát a piros alma mit jelent? Karácsony ünnepén 
1 4 ; , mit kívánsz 
! 2 REGI, RÉGI SZOKÁS, a szüleidnek? 
e NY VAN ! h ; ; z a nagyszüleidnek? 
§ ogy a karácsonyi asztalnál az apa dodádílkélenekő 
Pa Az ünnepi terítővel letakarvzátgtalon annyifelé vág egy almát, ahányan a tegyéréldneki 
Ft : 161 só áll. Fenyőágak illatoznak benne. az asztal körül ülnek. az unokatestvéreldnelé? 


Y a barátaidnak? 38 
mh az óvónéniknek? KK 

a többi embernek? 
a Én jó egészséget, 


jó barátokat, 
és szeretetet 


Mellette egy t Ő) 
egy zacskó 
és egy szép piros alma. 


pt! 
Régi, régi SZOKÁS szerint 


a dióval és a mákkal 
jó egészséget, 


k ad egy 
5— Ha hosszú ú 


tet, és azt mondja: 

boldogságot, 8 ő y kívánok neked! 
szerencsét gi zátjéppükes 
kívánnak á olj) az é 
énzszljei isszak akikkel almát ettél ka 
Ebből a piros almából most xk p. 


egy szeletet. 


é ánom neked, pály ahány szem 
egészséges dió van ebben a tálban, 


annyi örömöd legyen jövő karácsonyig! 


És ahány szem mák van ebben a zacskóban, 
annyit kacagjál a következő esztendőben! 


JÁTÉKSZÜRET 


A televízió karácsonyi műsorából a görög 
gyerekek kedvenc deltajátékát ismerhetté- 
tek meg. 


Ezt az ábrát a szabadban a földre, a szobában 
pedig egy kartonra is felrajzolhatjátok. 
Ezután mindenki kap 5-5 szem diót, ame- 
lyeket kb. 3 méter távolságból úgy gurít 
el egymás után, hogy lehetőleg a megrajzolt 
ábrán álljanak meg. Annyi új diót kap a játé- 
kos, ahányat az eltalált mező száma mutat. 
Az első, legnagyobb terület egy diót ér, a 
második kettőt, a harmadik hármat. Az a 
dió, amelyik kigurul az ábrán túlra, elve- 
szett. Mindenki ked- 
ve szerint nehezíthe- 
ti ajátékot. Guríthat- 
játok a diókat féllá- 
bon állva, bekötött 
szemmel, vagy háttal 
a célnak. Jó szórako- 
zást kívánunk! 


24 wa, : KOLTAI 


Vakáció Sárkányéknál 


— Na, jól van —, dünnyögte beleegyezően 
Sárkányapa. Eltolta maga elől a kávéscsészét, 
kényelmesen hátradőlt a székén, megigazí- 
totta okuláréját, és kedvenc újságja után 
nyúlt. — Maradj itt Anyja, te is! Ráér egy 
kicsit a mosogatás. Fiam, te pedig gyere ide, 
ülj meg itt az ölemben! Most elmondhatod 
te is a kívánságodat. Jönnek a téli napok, 
itt az ideje, hogy elkészítsük tervünket erre 
az időre: hová megyünk, mit csinálunk sza- 
bad időnkben. 

— En korcsolyázni akarok! — vágott köz- 
be máris a kis Hétfejű, legokosabb fejével. 

— És aki nem tud korcsolyázni? — aggo- 
dalmaskodott a legbutábbik feje. . 

Már fújták is volna egymásra a lángot, ha 
Apjuk véget nem vet a vitának. 

— Jó, jó, persze, hogy megyünk. De nem- 
csak korcsolyázásból áll a világ. 

— Enni is kell valamikor — kotyogott 
bele egy másik butuska fej. 

— Itt van ni... —, vette vissza a szót 
Apjuk, s rábökött az újságra — a Veszprémi 
Színház játssza CSUKÁS ISTVÁN: ÁGACSKA 
című darabját. 

— Ez jó lesz —, szólt bele Édesanya —, 
meglátogatjuk a zírci nagynénit is. Amíg én 
megiszom vele egy csésze teát, addig ti el- 
lesztek a színházban. 

— De anyu, neked is veszünk jegyet! — 
szólalt meg a középső sárkányfej, a legsze- 
lídebbik. 


Sárkányapa folytatta a felolvasást: 

— Szolnokon meg az ÉNEKES MADÁR 
című darabot játsszák... Szegeden meg a 
MESE A NÉGY SÜVEGRŐL-t. Ehhez mit 
szóltok? 

— Ez jó lesz —, szólalt meg ismét a leg- 
okosabb sárkányfej. — Ugy gondolom, hogy 
odaútban megállunk Kecskeméten, és be- 
megyünk a SZÓRAKATÉNUSZ JÁTSZÓ- 
HÁZBA! Jó? 

— Van ott büfé is? Mert én már akkor 
nagyon éhes leszek! — szólt bele megint az 
a bizonyos butuska. 


— Van, van. Ne félj —, nyugtatta Apja. . . 
És ha Pécsre utaznánk a BÓBITA BÁB- 
SZÍNHÁZBA? 


— Meg a mecseki barátodhoz. Igaz? A 
kisbabájukat még úgysem láttuk! 

— Bizony, drágaság ide, drágaság oda, egy 
újszülöttet illik meglátogatni —, gondolko- 
dott el Anyja. 

— És veszünk neki ajándékot! Valami jó 
könyvet! — találta fején a szöget a legoko- 
sabb fej. A DÖRMÖGŐ DÖMÖTÖR ME- 
SEI -t! ú 

— Azt nekem is vegyétek meg! 

— Én meg a MÁTYÁS KIRÁLY ÉS A 


: SZÁZESZTENDŐS EMBER-t kérem. 


F. GYŐRFFY ANNA rajzai 


— Nekem meg PULI ÉPÍTŐKOCKÁT ve- 
gyetek! 

— Meg nekem is... 
enni. 

— Az építőkocka nem ennivaló, te kis 
falánk —, nevette el magát Anyja. — De én 
teveled sütök majd valami jó kis süteményt, 
még az ünnepek előtt. 


— Az ünnepek alatt nem sütök, mert ak- 
kor nézzük a tévét! Lesz SZÜNIDEI MATI- 
NÉ! Többször is. 


— Engem vigyetek el a TÁNCHÁZBA! 
Minden csütörtökön este hatkor a Kassák 
Klubban, Zuglóban. Gyerekeknek külön 
tartják, a barátnőm mondta. Meg akarom 
tanulni az ugróst! 

— Jól is állna neked a táncolás —, mosolyo- 
dott el Apja a bajusza alatt, de csak ennyit 
mondott: 

— Nem bánom. Most már csak be kell 
osztani az időt, hogy minden szombatra és 
a szünidőre egyformán jusson pihenés, fá- 
radság is, kirándulás is a szabadban, szín- 
ház meg tévé, meg olvasnivaló is —, és egy 
kis házimunka. Anyátok nem bírja ám egye- 
dül az ünnepi előkészületeket! Rendben 
van? 

— lIgeeeen! — kiáltotta egybehangzóan 
a hét sárkányfej. 

A nagy zajban alig hallották a postás csen- 
getését. Meghívót hozott. December 23-ra, 
a PETŐFI IRODALMI MÚZEUMBA szól —, 
karácsonyi foglalkozásra. 

— Elmegyünk! 


ha meg lehet. . . 


és a százesztendős ember 

A Mátyás királyról szóló történetek 
közül válogatott Sulyok Magda a Hol 
volt, hol nem volt sorozatba egy kö- 
tetre való mesét; a legismertebbeket 
és a kevésbé ismerteket is. Benedek 
Elek, Illyés Gyula, Kolozsvári Grand- 


pierre Emil, Lengyel Dénes és Szép 
Ernő feldolgozásai kerültek ebbe a kö- 
tetbe, amelyet minden gyereknek is- 
merni illik, és ugyanakkor az első, 
nagyon jó irodalmi élmények közé 
tartozik. 


Mit mesél 
Dörmögő Dömötör? 

Azt hiszitek a bocsok következő ka- 
landjairól adunk most hírt? Dehogy! 
Hát akkor miről? Elmondjuk sorjában. 

Mint tudjátok, 25 évvel ezelőtt jelent 
meg először lapunk, a DÖRMÖGŐ 
DÖMÖTÖR. 

Sok üdvözletet kaptunk a születés- 
napra. Szívből köszönjük valamennyit! 

De vár még rátok egy meglepetés: 
januárban új mesekönyv jelenik meg 
a könyvesboltok kirakatában. Címe: 
DÖRMÖGŐ DÖMÖTÖR MESÉI. 
Több mint tízszer annyi vers, mese és 
játék van benne, mint egy-egy DÖR- 
MÖGŐ újságban. Csupa régi jóbarát 
köszön rátok a könyv oldalairól: a 
DÖRMÖGŐ írói és rajzolói! A szer- 
kesztők a legszebb meséket és verseket 
válogatták ki a 25 év alatt megjelentek- 
ből. Édesanya és Édesapa bizonyára 
megtalálják köztük legkedvesebb me- 
séiket, amelyeket kicsi korukban Nagyi 
olvasott fel nekik a DÖRMÖGŐ-ből. 

Reméljük, az egész család örül majd 
DÖRMÖGŐ DÖMÖTÖR MESÉI-nek. 


áll et 

GYÁRFÁS ENDRE : 


DÖRMÖGŐÉK 
ÉS A HÓEMBER 
KALAPJA 


Két bocsunk a kert alatt 
morzsolgatja a havat. 

— Nem túl porlós, nem túl dermedt: 
éppen jó lesz hóembernek. 


Hamarosan kész a nagy has: 
mint egy hordó, oly hatalmas. 
Van mellkasa, háta is, 

két karja, két válla is. 

Óriási hógombócot 
gyurmáznak a gyerekek: 

ez a feje. 

— Ha tud vele 

gondolkozni: tegye meg! 

— Mi legyen a fejfedője? 

— Az a szokás — mondja Marci —, 
fazekat kell a hóember 
gömbölyű fejébe csapni. 


tezíega VNNV AJ3J4OAD "1 


Hazamennek s a konyhában 
edények közt matatnak. 

— Ez túl kicsi. . . Az meg túl nagy. 
Egy sem való kalapnak. 

— A kamrában áll egy bödön. . . 
— Én is tudom. Az jó lenne. 
Csak az a baj — sóhajt Berci —, 
hogy még lépesméz van benne. 


— Olyan nagy baj? — kérdi öccse. 
És a válasz: — Nem olyan nagy. 
Két kanállal, jó étvággyal 
gyürkőzzünk a feladatnak! 


Amikor a bödön alján 
kaparnak a kanalak, 
bocsaink már ásítoznak, 
szempillájuk leragad. 

Le is dőlnek mind a ketten. 
Jól esik a könnyű szender. 
Berci félálomban dörmög: 
— Kalapra vár a hóember. 


Odakint meg kisüt a nap, 
hóemberünk egyre apad. 
Gyorsan olvad szegény feje, 
— már csóválni sincs ideje. 

— képünkön olyan dolgokat látsz, amelyekkel télen vagy tél végén találkozhatsz. Mondd ki kandoság a nevüket, " 
és figyeld meg, hogy melyiknek a nevében szerepel a hó! Ha kiválasztottad őket, húzd át a többit, a kiválasz- 
. tottákból pedig rajzolj egy képet! Nem kell a mienkhez hasonlítania! Lehet rajta bármelyik kiválasztott do- 


logból több vagy- kevesebb; lehet égy kicsit más alakjuk vagy helyük; ahogy kedved tartja. Rajzodat küldd el 
vApssá Dömötörnek! K.M. 


